**Doložka zlučiteľnosti**

**návrhu zákona s právom Európskej únie**

**1. Navrhovateľ zákona:** Vláda Slovenskej republiky

**2. Názov návrhu zákona:** Vládny návrh zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa menia a dopĺňajú niektoré zákony

**3. Predmet návrhu zákona je upravený v práve Európskej únie:**

1. v primárnom práve

* v  čl. 151 a 153 Zmluvy o fungovaní Európskej únie v platnom znení,
* v čl. 23, 27, 28 a 31 Charty základných práv Európskej únie;

1. v sekundárnom práve

* smernica Európskeho parlamentu a Rady (EÚ) 2022/2041 z 19. októbra 2022 o primeraných minimálnych mzdách v Európskej únii (Ú. v. EÚ L 275, 25.10.2022), gestor zodpovedný za prebratie smernice – Ministerstvo práce, sociálnych vecí a rodiny Slovenskej republiky;

1. v judikatúre Súdneho dvora Európskej únie – nie je upravený.

**4. Záväzky Slovenskej republiky vo vzťahu k Európskej únii:**

1. lehota na prebranie príslušného právneho aktu Európskej únie, príp. aj osobitná lehota účinnosti jeho ustanovení:

Lehota na prebratie smernice (EÚ) 2022/2041 je do 15. novembra 2024.

1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:

Proti Slovenskej republike nezačalo žiadne konanie o porušení podľa čl. 258 až 260 Zmluvy o fungovaní Európskej únie v súvislosti so smernicou (EÚ) 2022/2041.

1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:

Smernica (EÚ) 2022/2041 je prebratá:

* zákonom č. 663/2007 Z. z. o minimálnej mzde v znení neskorších predpisov (kritéria minimálnej mzdy – automat, periodicita zvyšovania, zapojenie sociálnych partnerov),
* zákonom č. 2/1991 Zb. o kolektívnom vyjednávaní v znení neskorších predpisov (pravidlá pre kolektívne vyjednávanie, definície),
* zákonom č. 311/2001 Z. z. Zákonník práce v znení neskorších predpisov (pojem kolektívna zmluva, mzdy),
* zákonom č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (sankcie, inšpekcie),
* zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (vylúčenie pre nesplnenie podmienok účasti).

**5. Návrh zákona je zlučiteľný s právom Európskej únie:** Úplne.